Document ID: 31997R2390

31997R2390
L 330/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2390/97 НА КОМИСИЯТА
от 1 декември 1997 година
за изменение на Регламент (ЕИО) № 2213/83 относно определяне на стандарти за качество на зрял кромид лук и цикория-витлуф
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), и по-специално член 2, параграф 2 от него,
като има предвид, че Регламент (ЕО) № 2448/95 на Комисията от 10 октомври 1995 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и относно Общата митническа тарифа (2) определи нови кодове по КН; като има предвид, че следва да се актуализира определението на зрял кромид лук и цикория-витлуф в Регламент (ЕИО) № 2213/83 на Комисията от 28 юли 1983 г. относно определяне на стандарти за качество на зрял кромид лук и цикория-витлуф (3), последно изменен с Регламент (ЕО) № 888/97 (4);
като има предвид, че Регламент (ЕИО) № 2213/83 се тълкува по различен начин от операторите по отношение на покълването на лука; като има предвид, че следва да се измени Регламент (ЕИО) № 2213/83, с цел да се даде подходящо определение;
като има предвид, че мерките, предвидени в настоящия регламент, са в съответствие със становището на Управителния комитет по плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2213/83 се изменя, както следва.
1.
Член 1, първи параграф се заменя със следния текст:
„Стандартите за търговия със зрял кромид лук, включен в код по КН 0703 10 19 и на цикория-витлуф, включена в код по КН 0705 21 00, са определените в приложения I и II съответно.“
2.
Приложение I се изменя, както следва.
В буква Б от част II (Разпоредби относно качеството):
-
в i), втора алинея второ тире се заменя със следното тире:
„-
без белези за кълнове (без наличие на външно видими кълнове),“
-
в ii), втора алинея второ тире се заменя със следното тире:
„-
ранни признаци на външно видими кълнове (не повече от 10 % от броя или теглото на единица представително количество),“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 декември 1997 година.

Labels: 7
3
17